钦定古今图书集成/明伦汇编/氏族典/第230卷 > 杨石
## 钦定古今图书集成/明伦汇编/氏族典/第230卷 > 杨石

按《宋史杨次山传》：“次山子石，字介之，乾道间入武学。
庆元中，补承信郎，差充阁门看班祗候，寻带御器械。
嘉泰四年，充贺正旦接伴使。嘉定改元，除扬州观察
使，知阁门事，进保宁承宣使。久之，授保宁节度使，提
举万寿观，奉朝请，进封信安郡侯。十五年，以检校少
保进封开国公。宁宗崩，宰相史弥远谋废皇子竑而”
立成国公昀，命石白，后遂矫诏废竑为济王，立昀，是
为理宗。授开府仪同三司，充万寿观使，进少保，封永
宁郡王。以“寿明”、慈睿、“仁福”三册太后宝，进至太傅。石
性恬澹，每拜爵命必力辞。恭圣祔庙，除太师。及属疾，
除彰德、集庆节度使，进封魏郡王。卒，赠太师。